IECHYD Y CYHOEDD, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau Deintyddiaeth Breifat (Cymru) (Diwygio) 2011 a deuant i rym ar 1 Ionawr 2012. 2 Mae'r Rheoliadau hyn yn gymwys o ran Cymru. 3 Yn y Rheoliadau hyn ystyr “Rheoliadau 2008” (“ the 2008 Regulations ”) yw Rheoliadau Deintyddiaeth Breifat (Cymru) 2008 . Diwygio Rheoliadau 2008 2 1 Caiff Rheoliadau 2008 eu diwygio yn unol â darpariaethau'r rheoliad hwn. 2 Yn rheoliad 2 (Dehongli) yn y diffiniad o “y Ddeddf” (“ the Act ”) ar ôl y geiriau “Deddf Safonau Gofal 2000” mewnosoder y geiriau “fel y'i diwygir o bryd i'w gilydd”. 3 Yn rheoliad 3 (Personau rhagnodedig)— a ym mharagraff (1) yn lle “Mae deintydd” rhodder “Yn ddarostyngedig i baragraff (3), mae deintydd”; b ym mharagraff (2) yn lle “addasiad a bennir yn rheoliad 4” rhodder “addasiadau a bennir yn rheoliadau 4 a 4A”; c ar ôl paragraff (2) mewnosoder— 3 Nid yw paragraff (1) yn gymwys i ddeintydd— a sydd ar restr arbenigol y gofrestr deintyddion, ac sy'n cael ei gyflogi i ddarparu gwasanaethau mewn cysylltiad â'r arbenigedd honno yn un o ysbytai'r gwasanaeth iechyd ac sy'n darparu gwasanaethau deintyddol preifat yn yr ysbyty hwnnw'n unig; b sy'n darparu gwasanaethau deintyddol preifat mewn ysbyty ac at ddibenion yr ysbyty hwnnw'n unig y mae person wedi cofrestru mewn perthynas ag ef o dan Ran II o'r Ddeddf; neu c sy'n darparu gwasanaethau deintyddol preifat o dan gontract hyfforddiant galwedigaethol yn unig ac sydd wedi gwneud cais i gofrestru o dan Ran II o'r Ddeddf na chafodd ei dynnu'n ôl na'i waredu'n derfynol o fewn ystyr rheoliad 23(3); ch yn is-baragraff (c) uchod mae i “hyfforddiant galwedigaethol” yr un ystyr ag sydd i “vocational training” yn rheoliad 28 o Reoliadau'r Gwasanaeth Iechyd Gwladol (Rhestri Perfformwyr) (Cymru) 2004 . . 4 Ar ôl rheoliad 4 mewnosoder— “Addasu adran 31 o'r Ddeddf (Arolygiadau gan bersonau a awdurdodir gan yr awdurdod cofrestru) 4A Mae adran 31(5)(a) yn cael effaith megis petai i'w darllen: is a medical practitioner, registered nurse or dentist; and 5 Yn y rheoliadau canlynol yn Rheoliadau 2008 yn lle £50 rhodder £75— a 5(1)(d); b 10(2)(d); ac c 17. 6 Ar ôl rheoliad 16 mewnosoder— Asesu a monitro ansawdd y gwasanaeth a ddarperir gan gynnwys adroddiadau blynyddol 16A 1 Rhaid i'r person cofrestredig— a asesu a monitro'n rheolaidd ansawdd y gwasanaethau a ddarperir yn erbyn y gofynion a osodir yn y Rheoliadau hyn; a b nodi, asesu a rheoli risgiau sy'n ymwneud ag iechyd, lles a diogelwch cleifion ac eraill. 2 Rhaid i'r person cofrestredig anfon i swyddfa briodol yr awdurdod cofrestru, pan ofynnir iddo wneud hynny, asesiad blynyddol ysgrifenedig (y cyfeirir ato fel yr “adroddiad blynyddol”) yn gosod ar glawr— a amrediad y gwasanaethau a ddarparwyd yn y cyfnod a gwmpesir gan yr adroddiad blynyddol ac unrhyw newidiadau a ragwelir i'r amrediad hwnnw; a b sut, ac i ba raddau, ym marn y person cofrestredig, y cydymffurfir â gofynion paragraff (1), ynghyd ag unrhyw gynlluniau sydd gan y person cofrestredig i godi safon y gwasanaethau a ddarperir i gleifion gyda golwg ar sicrhau eu hiechyd a'u lles. 3 Rhaid i'r person cofrestredig gymryd pob cam rhesymol i sicrhau nad yw'r adroddiad blynyddol yn gamarweiniol nac yn anghywir. 4 Rhaid i'r person cofrestredig ddarparu'r adroddiad blynyddol i swyddfa briodol yr awdurdod cofrestru o fewn 28 niwrnod o gael cais i wneud hynny o dan baragraff (2). . 7 Yn rheoliad 19 yn lle “9 ac 14 i 16” rhodder “6, 7, 9, 14—16A ac 18”. Lesley Griffiths Y Gweinidog dros Iechyd a Gwasanaethau Cymdeithasol, un o Weinidogion Cymru 6 Tachwedd 2011